Nevėžio kraštovaizdžio draustinis
Nevėžio kraštovaizdžio draustinis – saugoma teritorija Kauno rajone ir Kauno mieste, ties Nevėžio upe. Draustinis užima 1118 ha teritoriją, iš kurios 540 ha yra miškai (51 proc. draustinio miškų yra valstybinės reikšmės). Draustinyje yra saugomas raiškus erozinio senslėnio tipo Nevėžio upės slėnio kraštovaizdis; ornitologinė vertybė, įrašyta į Lietuvos raudonąją knygą – griežlė. Draustinyje taip pat saugomi Bivylių senkapiai, Bernatonių piliakalnis.